**PAUTES I ESTRATÈGIES PER OPTIMITZAR EL PROCÉS**

**D'APRENENTATGE**

**Pautes generals**

1. Fer saber a l’alumne que tot l’equip docent coneix el seu problema,

s’interessa per ell i que es posarà en marxa un pla d’actuació conjunt i

coordinat per afavorir el seu procés d’aprenentatge i posicionar-lo en igualtat

de condicions que els seus companys.

2. Donar a conèixer el trastorn a la resta de companys de l’aula, ja que sinó, la

resta d’alumnat viu les adaptacions com un privilegi i no com un dret a una

necessitat educativa específica. En molts de centres escolars aquest tema es

treballa amb tot el grup classe, fent un treball d’investigació al respecte.

Opcions:

- Es formen diferents grups i se'ls proporciona una llista de personatges

coneguts (Einstein, Tom Cruise, Michael Jordan, Bill Gates...). Cada equip tria

un personatge i realitza un treball de recerca de dades bibliogràfiques.

Finalment aquests treballs es posen en comú i s'explica que el motiu d'aquesta

iniciativa és donar a conèixer personatges rellevants amb dislèxia. Aquest

descobriment donarà motiu a un debat per poder conèixer i respectar aquest

tipus de trastorn. També serà molt positiu per a l'alumne amb dislèxia conèixer

personatges de gran prestigi amb la seva mateixa problemàtica.

- Convidar un expert en la matèria per dur a terme una conferència.

3. Reforçar les àrees i/o habilitats en les quals l'alumnat se senti còmode i

potenciar-les al màxim. Cercar un esport o una activitat extraescolar en la qual

destaqui o no tingui dificultats.

4. Donar una sola instrucció, ja que és molt més efectiu anar donant una ordre

després d'una altra.

5. Adequar la quantitat i el grau de dificultat dels deures.

6. Evitar que l'alumne copiï enunciats o informació escrita (pissarra, llibre de

text, etc.) així com preguntes dictades.

7. Cercar reforços visuals o auditius per treballar els continguts de les diferents

matèries (presentacions amb programes informàtics tipus PowerPoint, mapes

conceptuals/mentals, documentals, pel·lícules, etc.)

8. Permetre que elabori els seus apunts utilitzant programes informàtics

dissenyats per desenvolupar mapes conceptuals i esquemes (per exemple

PowerPoint).

9. Afavorir un aprenentatge significatiu i vivencial a través de projectes, sortides

culturals, projecció de pel·lícules, excursions... Exemples:

Dislèxia

Protocol d’actuació:

Educació Secundària Obligatòria

(Primer i segon curs)

- Llengua castellana/catalana (elaboració de revistes, tallers de poesia...)

- Ciències naturals i socials (experiments, elaboració de projectes, pel·lícules...)

10. Confeccionar un horari visual, associant cada matèria amb una imatge i/o

color.

11. Com a recurs didàctic dins l'aula és aconsellable utilitzar esquemes i

reforços visuals o auditius (esquemes de claus, mapes conceptuals, resums

amb suport visual, murals interactius, documentals, cintes de vídeo, programes

informàtics, CD, utilització d'enciclopèdies o diccionaris visuals, CD-ROM,

presentació de les explicacions en PowerPoint o similar, etc.).

12. Permetre l'ús de l'ordinador com a eina complementària en el seu procés

d'aprenentatge.

13. Usar l’enregistradora per a les explicacions de classe com a material de

reforç i estudi.

14. Permetre l'ús de la calculadora, així com tenir a la vista les fórmules tant a

classe com a les proves d’avaluació de matemàtiques, física i química.

15. Acompanyar el procés d'aprenentatge de lògica-matemàtica amb jocs de

rol de situacions quotidianes per afavorir la integració d'aquests conceptes:

amb jocs de rol de situacions quotidianes.

16. Amb alumnes amb dificultats d'atenció i/o d'organització personal és

aconsellable:

- Treballar amb una agenda i/o una gravadora, en la qual el/l'alumne pugui

tenir, entre altres dades, les dates de les proves d'avaluació almenys amb una

setmana d'antelació.

- Confeccionar una fulla diària de registre de les activitats a realitzar per

l'alumne, per evitar l'excés de deures per part de tot el professorat i afavorir la

seva coordinació, reduint la quantitat d'activitats repetitives i/o

complementàries però no imprescindibles.

- Tenir a la vista un horari visual (color/imatge per assignatura).

- Incorporar a l'aula un calendari on els professors puguin anar anotant les

dates d'exàmens i de lliurament de projectes o treballs de forma coordinada,

afavorint que es trobin espaiats en el temps.

- Folrar llibres i quaderns associant un color per a cada assignatura, mantenint

el mateix codi de colors que en l'horari.

- Tenir a la vista autoinstruccions d'organització personal (p. ex. organització

del pupitre, preparació de la motxilla, etc.).

17. Tenir exposats a l'aula murals interactius i reforços visuals per afavorir els

aprenentatges, així com materials elaborats per ells relacionats amb els seus

interessos i motivacions.

18. A l'aula i a casa tenir a la vista targetes visuals que puguin ajudar a

treballar o recordar un concepte.

19. Evitar la còpia innecessària d'informació de llibres de text.

Dislèxia

Protocol d’actuació:

Educació Secundària Obligatòria

(Primer i segon curs)

**Pautes específiques per a llengua castellana i catalana**

1. Elaborar diccionaris personalitzats d'enriquiment de vocabulari.

2. Utilitzar diccionaris amb pestanyes laterals amb l'abecedari incorporat.

3. Elaborar diccionaris visuals personalitzats per treballar l'ortografia

arbitrària.

4. Pel que fa als dictats:

- Preveure la possibilitat que l'alumne, en cas necessari, pugui realitzar el

dictat a ordinador.

- Dictats preparats.

- Corregir únicament les faltes d'ortografia que facin referència a la regla

ortogràfica que en aquest moment s'estigui treballant així com les

paraules treballades en el diccionari personalitzat per treballar

l'ortografia arbitrària.

- Es desaconsella la realització de dictats a través de la presentació del

contingut en àudio (enregistraments) on no es pugui graduar la velocitat

ni les pauses.

- No és aconsellable que l'alumne hagi de copiar de nou un dictat per

haver realitzat un nombre elevat d'errors ortogràfics.

- La còpia sistemàtica de paraules incorrectes no beneficia la integració

de l'ortografia natural ni arbitrària.

5. Pel que fa als copiats:

- Reduir la quantitat de text per copiar.

- No utilitzar-los freqüentment com a estratègia per reforçar la lectura i

l'escriptura.

- Si l'alumne presenta una disgrafia associada, permetre que els copiats

es realitzin amb ordinador.

6. Pel que fa als llibres de lectura obligatoris:

- Reduir-ne la quantitat.

- Avaluar a través de l'elaboració de treballs prèviament estructurats o del

lliurament dels resums per capítols.

- Evitar la realització d'exàmens.

- Adequar els llibres al seu nivell lector.

7. Exàmens de comprensió de textos:

- Abans de començar, llegir el text oralment una vegada (ja sigui a nivell

de grup-classe o a nivell individual) o permetre-li tenir l'enregistrament

del text per donar suport a la lectura.

- Format de l'examen:

o Augmentar la grandària de la lletra.

o Augmentar l'interlineat.

Dislèxia

Protocol d’actuació:

Educació Secundària Obligatòria

(Primer i segon curs)

o Fragmentar el text en petites parts i intercalar les preguntes de

comprensió o numerar els paràgrafs del text perquè l'alumne

sàpiga on trobar la resposta.

o Evitar preguntes de resposta oberta.

8. Respectar la voluntat de l'alumne a l'hora de llegir en veu alta.

Fomentar la lectura en veu alta per part de l'adult.

**Llengües estrangeres**

1. Assenyalar els objectius mínims de cada tema per a l'aprenentatge del

vocabulari i de la gramàtica.

2. Reduir la quantitat de vocabulari per aprendre.

3. No corregir les faltes d'ortografia, permetent la transcripció fonètica de les

paraules (per exemple: orange-oranch), prioritzant la integració oral.

4. Permetre tenir a la vista en classe i en les proves d'avaluació les fórmules

d'estructuració gramatical de les frases (per exemple: Subjecte + verb +

adjectivo + nom).

5. Permetre tenir a la vista a classe i a les proves d'avaluació els esquemes

d'estructuració dels diferents temps verbals (per exemple, futur: pronom

personal + will + infinitiu).

6. Reduir la quantitat de llibres de lectura obligatoris així com adaptar-los al

seu nivell lector.

7. Realització de dictats preparats.

**Aprenentatge de tècniques d'estudi**

S'ha d'ajudar a cada alumne a conèixer i triar aquells mètodes d'estudi que

s'adaptin millor al seu estil d'aprenentatge, fomentant l'ensenyament de

tècniques d'estudi d'una forma explícita dins l'aula. D'aquesta forma

l'alumne desenvoluparà estratègies i hàbits d'estudi que li permetran tenir un

major grau d'autonomia així com una probabilitat major d'èxit acadèmic.

Les següents estratègies poden ser adaptades a qualsevol alumne,

independentment de la seva edat o curs:

- Identificar i subratllar paraules claus en un enunciat o un text.

- Resumir mitjançant anotacions (emprant colors i imatges per

reforçar conceptes claus i estimular la memòria)

- Mapes conceptuals elaborats a mà o amb programes informàtics.

- Mapes Mentals.

- Esquemes amb claus.

Dislèxia

Protocol d’actuació:

Educació Secundària Obligatòria

(Primer i segon curs)

- Fitxes d'estudi (pregunta davant/resposta darrere, o preguntes i

respostes en fitxes separades per jugar al *memory*).

- Notes adhesives per a vocabulari/informació important.

- Utilització de la gravadora com a eina per reforçar l'estudi.

- Elaboració de calendaris d'estudi (temps dedicat a cada assignatura

al llarg d'una setmana).

**Pautes específiques d'avaluació**

1. Permetre que l'alumnat respongui en la seva llengua materna i si presenta

interferències entre el castellà i el català i no penalitzar-lo per això.

2. Utilitzar colors alternatius al vermell per a la correcció (els alumnes associen

aquest color al fracàs).

3. Evitar la correcció sistemàtica de tots els errors en la seva escriptura.

4. Presentar les preguntes de la prova per escrit (no dictar o copiar de la

pissarra).

5. Si l'alumne presenta una disgrafia associada, se li ha de permetre l'ús de

l'ordinador per realitzar les proves d'avaluació.

6. Evitar que l'alumne tingui més d'una prova per dia.

7. Donar a conèixer les dates de les proves d'avaluació almenys amb una

setmana d'antelació.

8. Plantejar alternatives complementàries d'avaluació a la prova escrita

depenent de les característiques de l'alumne:

- Prova oral.

- Prova tipus test.

- Canviar el format de la prova escrita (enunciats curts, destacar paraules claus

dels enunciats, activitats de relacionar amb suport visual, posar un exemple,

augmentar la grandària de la lletra, presentar una qüestió per pregunta...).

- Presentació d'un projecte/treballo prèviament estructurat.

- Considerar el quadern de treball com a eina d'avaluació.

9. Exàmens globals:

- Evitar la realització de proves d’avaluació globals d’aquelles matèries que ja

s’han aprovat en avaluacions anteriors.

- En aquelles matèries on hagin suspès alguna avaluació, eliminar els temes

aprovats al llarg del curs.

10. En les proves escrites ens hem d’assegurar que ha comprès l'enunciat de

totes les preguntes. Per això, 5 o 10 minuts després d’haver començat l’examen

és aconsellable acostar-se a la seva taula i demanar-li si té qualque pregunta

que li puguem aclarir, així com animar-lo a demanar-nos si no entén algun

aspecte de l’examen.

11. Realitzar una lectura prèvia de l’examen.

Dislèxia

Protocol d’actuació:

Educació Secundària Obligatòria

(Primer i segon curs)

12. Proporcionar un temps addicional en les proves d'avaluació escrites i/o

reduir el nombre de preguntes per contestar.

13. Avaluar les proves d'avaluació i treballs en funció del contingut.

14. Les faltes d'ortografia no han d'influir en la puntuació o resultat final.

Les següents Adaptacions Curriculars Individualitzades no significatives tenen

com a objectiu proporcionar a l'alumnat amb dislèxia les eines

metodològiques i d'accés necessàries a causa del trastorn d'aprenentatge que

presenten. Aquestes acompanyaran a l'alumne en cadascuna de les

assignatures durant tot el procés educatiu.

Si bé aquestes adaptacions són les mínimes obligatòries, hauran d'ampliar-se

en funció de cada cas, adequant-se a la simptomatologia que presenta

l'alumne, mitjançant l'assessorament de l'especialista.

**Adaptacions generals bàsiques:**

1. Permetre l'ús de l'ordinador, així com programes informàtics específics

(lectors, correctors, traductors, etc.).

2. Respectar la decisió de l'alumne a l'hora de la lectura en veu alta.

3. Assegurar-nos que hi ha hagut una bona comprensió abans de

començar els treballs, tasques, proves o exàmens.

4. Permetre més temps per realitzar els treballs, tasques, proves o exàmens,

o bé reduir-ne el nombre.

5. Adaptar els llibres de lectura al nivell lector de l'alumne.

6. Permetre l’accés i l’ús de les taules de multiplicar i la calculadora.

7. Evitar la correcció en vermell.

8. Evitar la correcció sistemàtica de totes les faltes d'ortografia.

9. Avaluar els treballs, tasques, proves o exàmens en funció del contingut.

Les faltes d'ortografia no han d'influir en l'avaluació.

A continuació s'ofereix un model d'informe que pot ser utilitzat pels

docents en aquells casos en què les conselleries d'educació no en tinguin un

de propi.

Dislèxia

Protocol d’actuació:

Educació Secundària Obligatòria

(Primer i segon curs)

**Tutor/a:**

**Alumne/a:**

**Centre educatiu:**

**Data de naixement:**

**Curs: Data d’observació:**

Adaptacions específiques (per emplenar